cyanic-selkie/wikianc huggingface dataset:
Επαρχία του Τορίνο
Η επαρχία του Τορίνο (ιταλικά: Provincia di Torino) είναι επαρχία στην περιφέρεια του Πεδεμόντιου στην Ιταλία. Η έκτασή της είναι 6.829 τ.χλμ. και ο πληθυσμός της ανέρχεται σε 2.277.686 (2007) κατοίκους. Έδρα της επαρχίας είναι το Τορίνο (Torino). Συνολικά, η επαρχία αριθμεί 315 δήμους.
Συνορεύει βόρεια με την Κοιλάδα της Αόστα, δυτικά με τη Γαλλία, νότια με την επαρχία του Κούνεο και ανατολικά με τις επαρχίες της Μπιέλλα, του Άστι, της Αλεξάνδρειας και του Βερτσέλλι.
Εξωτερικοί σύνδεσμοι
Τορινο
Γαλλική Στρατιά της Ανατολής
thumb|Στρατεύματα της Στρατιάς της Ανατολής ([[Αντάντ), στη Θεσσαλονίκη]]
Η απόβαση της Στρατιάς στη θεσσαλονίκη ξεκίνησε 13 μέρες μετά τη ανακοίνωση γενικής επιστράτευση της Βουλγαρίας, στις 22 Σεπτεμβρίου 1915 (αν και σημαδια υπήρχαν από τις 11 Σεπτεμβρίου) γεγονός που σηματοδότησε και επισήμως την ένταξη της γείτονας χώρας στις Κεντρικές Δυνάμεις ( σήμερα γνωρίζουμε πως ο Βούλγαρος Βασιλιάς Φερδινάρδος υπέγραψε τις μυστικές συμφωνίες με τη Γερμανική και την Οθωμανική Αυτοκρατορία στις 6 του Σεπτέμβρη ). Η άδεια για την απόβαση ήταν σε αντίθεση με την στάση ουδετερότητας του φιλογερμανού Βασιλιά Κωνσταντίνου Α' και αποτέλεσε την αφορμή για την διάλυση της Βουλής του Βενιζέλου, συνιστώντας ένα ακόμη επεισόδιο στην πορεία κλιμάκωσης του Εθνικού Διχασμού, και στα Νοεμβριανά.
Μετά την απόβαση, ο κρατικός έλεγχος στη Μακεδονία είχε ουσιαστικά καταλυθεί. Η διοίκησης του Γάλλου στρατιωτικού Σαράιγ αγνοούσε τις ελληνικές αρχές και αποφάσιζε μονομερώς ακόμη και για μη στρατιωτικά ζητήματα, ενώ είχε όλα τα χαρακτηριστικά ενός αποικιακού πολέμου.
Μετά τον Αύγουστο του 1916, και αφότου το Κίνημα Εθνικής Αμύνης συμπαρατάχθηκε με τους Συμμάχους της Αντάντ εναντίον των Κεντρικών Δυνάμεων τα συμμαχικά στρατεύματα είχαν πλήρη άδεια διέλευσης στην Μακεδονία και σχηματίστηκε τη «Συμμαχική Στρατιά της Ανατολής» (Allied Army of the Orient, ΑΑΟ) και αφορούσε όλα τα συμμαχικά στρατεύματα που αποβιβάσθηκαν στην Μακεδονία και συμμετείχαν στον Μακεδονικό Μέτωπο του Α' Παγκόσμιο Πόλεμο, με διοικητή πάλι τον Σαράιγ. Έκτοτε τα αμιγώς γαλλικά τμήματα μετονομάστικαν σε «Γαλλική Στρατιά της Ανατολής» (Armée française d'Orient, AFO), με διοικητή τον Βικτόρ Κορντονιέρ.
Τον Αύγουστο του 1916 στη Θεσσαλονίκη υπήρχαν περίπου 400.000 στρατιώτες της συμμαχικής στρατιάς, από 5 διαφορετικούς εθνικούς στρατούς. Ενώ στο τέλος του 1918 οι Έλληνες, με πάνω από 300,000 στρατιώτες, αποτελούσαν το μεγαλύτερο κομμάτι της στρατιάς στο Μακεδονικό μέτωπο.
Γεώργιος Χέλμης
Γεννήθηκε στο Κάιρο το 1891. Σπούδασε στην Εμπορική Σχολή Χάλκης και σε ομοία Ανώτερη Σχολή του Λονδίνου. Στην αρχή ασχολήθηκε με τη βιομηχανία και το εμπόριο και από το 1919 ασχολήθηκε με το ελληνικό θέατρο. Το 1924 νυμφεύφθηκε τη Μαρίκα Κοτοπούλη με την οποία και συνεργάσθηκε στις θεατρικές και κινηματογραφικές επιχειρήσεις, τόσο στο Θέατρο Κοτοπούλη στην πλατεία Ομονοίας όσο και στο θέατρο ΡΕΞ επί της λεωφόρου Πανεπιστημίου (Αθήνα). Είχε αναλάβει τρεις φορές γενικός διευθυντής της Εθνικής Λυρικής Σκηνής, την περίοδο 1938 - 1939, το 1949, καθώς επίσης και το 1957.
Πηγές
Χέλμης
Φαινόμενο σήραγγας
Το φαινόμενο σήραγγας ή κβαντοσηράγγωση είναι το φαινόμενο κατά το οποίο ένα κβαντικό σωματίδιο διασχίζει ένα φράγμα σωματιδίων, το οποίο φαίνεται πως είναι απίθανο να ξεπεραστεί. Το φαινόμενο παίζει ρόλο στην πυρηνική σύντηξη και σε εφαρμογές στη μικροηλεκτρονική. Προτάθηκε θεωρητικά στις αρχές του 20ού αιώνα και έγινε αποδεκτό ως φυσικό φαινόμενο στα μέσα του αιώνα αυτού.
Αρχή λειτουργίας
thumb|left|Γραφική παράσταση της [[κυματοσυνάρτησης σωματιδίου γνωστής μηχανικής ενέργειας Ε (σε κόκκινο και μπλε χρώμα), πάνω στη γραφική παράσταση του δυναμικού V (σε μαύρο), ως προς την θέση]]
Σύμφωνα με την εξίσωση του Σρέντιγκερ ένα σωματίδιο έχει πιθανότητα να βρεθεί σε μια περιοχή που απαιτεί ενέργεια περισσότερη από αυτήν που έχει το σωματίδιο. Μια τέτοια περιοχή ονομάζεται φράγμα δυναμικού. Όταν το φράγμα δυναμικού έχει άπειρο βάθος, τότε η πιθανότητα μηδενίζεται, δηλαδή είναι αδύνατον το σωματίδιο να βρεθεί μέσα στο φράγμα. Όταν όμως το μήκος είναι πεπερασμένο τότε το σωματίδιο έχει πιθανότητα να βρεθεί μέσα στο φράγμα, και αν από την άλλη μεριά του φράγματος υπάρχει μια περιοχή που απαιτεί λιγότερη ενέργεια από αυτήν που έχει το σωματίδιο, μπορεί να βρεθεί και εκεί, να διαπεράσει δηλαδή το φράγμα. Η πιθανότητα όμως μειώνεται εκθετικά μέσα στο φράγμα. Με άλλα λόγια αν ένας μεγάλος αριθμός σωματιδίων βρεθεί στη μία περιοχή ένα μικρό ποσοστό θα καταφέρει να διαπεράσει το φράγμα.
Μικροσκόπιο σάρωσης σήραγγας (scanning tunneling microscope - STM)
Μικροσκόπιο που χρησιμοποιεί το ρεύμα του φαινομένου σήραγγας μεταξύ μιας αιχμηρής ακίδας και μιας επιφάνειας για χαρτογράφηση. Οι σχετικές μικρογραφίες μπορούν να απεικονίσουν με ατομική ανάλυση τη δομή και την πυκνότητα καταστάσεων επιφανειών (ημι)αγώγιμων υλικών. Εφευρέθηκε το 1981 στα εργαστήρια της IBM στην Ελβετία από τους Μπίνιγκ (Binnig) και Ρόρερ (Rohrer), που τιμήθηκαν με το βραβείο Νόμπελ φυσικής του 1986 για αυτήν τους την εφεύρεση.
Εξωτερικοί σύνδεσμοι
Κατηγορία:Κβαντική μηχανική σηραγγ
Παυλίνα Θηρεσία της Βυρτεμβέργης
Η Παυλίνα της Βυρτεμβέργης (γερμ. Pauline von Württemberg, 4 Σεπτεμβρίου 1800 - 10 Μαρτίου 1873) ήταν κόρη του Δούκα της Βυρτεμβέργης.
Βιογραφία
Η Παυλίνα Θηρεσία Λουίζα γεννήθηκε στις 4 Σεπτεμβρίου 1800 στη Ρίγα, και ήταν το τρίτο παιδί και κόρη του Λουδοβίκου της Βυρτεμβέργης και της δεύτερης συζύγου του Ερριέτας του Νάσσαου-Βάιλμπουργκ.
Στις 15 Απριλίου 1820 παντρεύτηκε τον Γουλιέλμο Α΄ της Βυρτεμβέργης στη Στουτγάρδη. Μαζί απέκτησαν τρία παιδιά:
Παραπομπές σε πηγές
Κατηγορία:Οίκος της Βυρτεμβέργης Κατηγορία:Γερμανοί ευγενείς Κατηγορία:Βασίλισσες της Βυρτεμβέργης Κατηγορία:Δούκισσες της Βυρτεμβέργης Κατηγορία:Βασιλομήτωρ
Ατμοσφαιρική τύρβη (αστρονομία)
Στην αστρονομία, ατμοσφαιρική τύρβη ή αλλιώς seeing ονομάζεται η μεταβολή που παρουσιάζεται στη λαμπρότητα και στο χρώμα των αστέρων, συνδυασμένη με εμφάνιση σπινθηρισμών, στίλβης. Οι τυρβώδεις καθώς και διάφορες άλλες κινήσεις του αέρα μεταβάλλουν ακανόνιστα το δείκτη διάθλασής του. Αυτό έχει ως αποτέλεσμα τη μεταβολή στην ένταση μιας φωτεινής δέσμης, οπότε εμφανίζεται το φαινόμενο της ατμοσφαιρικής τύρβης. Όταν πνέει ισχυρός άνεμος και ο αστέρας βρίσκεται σε χαμηλό σημείο του ορίζοντα, το φαινόμενο είναι εντονότερο. Η ατμοσφαιρική τύρβη γίνεται εύκολα αντιληπτή με το γυμνό μάτι, ειδικά σε ζεστές νύχτες. Επηρεάζει επίσης τη διακριτική ικανότητα των τηλεσκοπίων, ανάλογα με το άνοιγμά τους: όσο πιο μικρό είναι το άνοιγμα του αντικειμενικού διαφράγματος, τόσο πιο έντονη είναι η ατμοσφαιρική τύρβη.
Το φαινόμενο αυτό επηρεάζει δυσμενώς τις αστρονομικές παρατηρήσεις. Για το λόγο αυτό τα αστεροσκοπεία εγκαθίστανται σε ψηλές βουνοκορφές και ψυχρά κλίματα, όπου η ροή του αέρα είναι πιο στρωτή και η διαδρομή του φωτός του αστεριού μέσα στην ατμόσφαιρα είναι μικρότερη. Νεότερες τεχνολογίες για την αντιμετώπιση του φαινομένου της ατμοσφαιρικής τύρβης αποτελούν τα συστήματα προσαρμοστικής οπτικής (adaptive optics) που μέσω υπολογιστή προσπαθούν να "ακυρώσουν" τις μεταβολές στο είδωλο του αστεριού που προκαλεί η ατμόσφαιρα. Η οριστική λύση του προβλήματος είναι η εγκατάσταση τηλεσκοπίων στο διάστημα, έξω από την ατμόσφαιρα της γης.
Τεστοστερόνη
Η τεστοστερόνη είναι μια στεροειδής ορμόνη που ανήκει στην ομάδα των ανδρογόνων. Στα θηλαστικά η τεστοστερόνη εκκρίνεται από τους όρχεις των αρσενικών και τις ωοθήκες των θηλυκών, αν και μικρές ποσότητες εκκρίνονται και από άλλους αδένες, όπως τα επινεφρίδια. Είναι η κύρια αρσενική ορμόνη του φύλου. Ο χημικός τύπος της τεστοστερόνης είναι C19H28O2 και το μοριακό της βάρος 288.43.
Και στα δυο φύλα η τεστοστερόνη παίζει βασικό ρόλο σε ορισμένα θέματα υγείας και σεξουαλικής συμπεριφοράς. Είναι μεταξύ άλλων υπεύθυνη για την ενίσχυση της λίμπιντο, για αυξημένη ενέργεια και παραγωγή ερυθρών αιμοσφαιρίων. Κατά μέσο όρο, ο ανδρικός οργανισμός παράγει περίπου σαράντα με εξήντα φορές περισσότερη τεστοστερόνη από τον γυναικείο. Ωστόσο οι γυναίκες είναι πιο ευαίσθητες στην ορμόνη απ' ό,τι οι άνδρες. Εκκρίνεται από τα κύτταρα Leydig που βρίσκονται στους όρχεις, υπό την επίδραση της ωχρινοτρόπου ορμόνης. Η συγκέντρωση της τεστοστερόνης στο αίμα είναι χαμηλή κατά την παιδική ηλικία, όμως με την έλευση της ήβης αυξάνεται ραγδαία στους άντρες. Η τεστοστερόνη ελέγχει τον σχηματισμό των αντρικών χαρακτηριστικών του φύλου και την ανάπτυξή τους.
Η τεστοστερόνη εκκρίνεται στα περισσότερα σπονδυλωτά, αν και τα ψάρια εκκρίνουν μια ελαφρώς διαφορετική μορφή που ονομάζεται 11-κετοτεστοστερόνη. Ανάλογο της τεστοστερόνης στα έντομα είναι η εκδυσόνη. Αυτά τα πανταχού παρόντα στεροειδή αποδεικνύουν ότι οι ορμόνες του φύλου αποτελούν ένα αρχέγονο στοιχείο στην εξελικτική πορεία των ειδών.
Φυσιολογικές ιδιότητες της τεστοστερόνης
Γενικά, τα ανδρογόνα προάγουν την πρωτεϊνοσύνθεση και την ανάπτυξη των ιστών με υποδοχείς ανδρογόνων. Οι ιδιότητες της τεστοστερόνης μπορούν να ταξινομηθούν σε ανδρογονικές και αναβολικές, αν και η διάκριση αυτή είναι κάπως τεχνητή, καθώς πολλές από τις ιδιότητες μπορούν να θεωρηθούν και τα δύο. Η τεστοστερόνη είναι αναβολική, που σημαίνει ότι αναπτύσσει τα οστά και τη μυϊκή μάζα.
Οι ανδρογενετικές ιδιότητες περιλαμβάνουν την ωρίμανση των γεννητικών οργάνων, ιδίως του πέους και το σχηματισμό των όρχεων στο έμβρυο, ενώ μετά τη γέννηση (συνήθως στην εφηβεία), περιλαμβάνουν την βάθυνση της φωνής, την αύξηση των τριχών του προσώπου και της μασχάλης. Πολλές από αυτές τις ιδιότητες εμπίπτουν στην κατηγορία των δευτερευόντων χαρακτηριστικών του αρσενικού φύλου.
Οι ιδιότητες της τεστοστερόνης χαρακτηρίζονται επίσης από την ηλικία που συνήθως εκδηλώνονται. Όσον αφορά στις μετά τη γέννηση ιδιότητες σε άνδρες και γυναίκες, αυτές ως επί το πλείστον εξαρτώνται από τα επίπεδα και τη διάρκεια κυκλοφορίας της ελεύθερης τεστοστερόνης στο αίμα.
Οι προγενετικές ιδιότητες των ανδρογόνων εκδηλώνονται μεταξύ της 4ης και της 6ης εβδομάδας της κύησης. Περιλαμβάνουν τη γενετική αρρενοποίηση (σχηματισμός φαλλικής ουρήθρας, λέπτυνση του οσχέου, ανάπτυξη φαλλού κ.ά.) αν και ο ρόλος της τεστοστερόνης σε αυτές τις διαδικασίες είναι πολύ μικρότερος από αυτόν της διϋδροτεστοστερόνης. Οι προγενετικές ιδιότητες περιλαμβάνουν επίσης την ανάπτυξη του προστάτη και των σπερματοδόχων κύστεων.
Κατά τη διάρκεια του δεύτερου τριμήνου της κύησης, τα επίπεδα των ανδρογόνων συνδέονται με τον καθορισμό του φύλου και αποτελούν παράγοντα πρόβλεψης της σεξουαλικής συμπεριφοράς του ατόμου. Τα επίπεδα τεστοστερόνης μιας μητέρας κατά την εγκυμοσύνη σχετίζονται με τη μετέπειτα σεξουαλική συμπεριφορά της κόρης της ως ενήλικης, και μάλιστα αυτός ο παράγοντας είναι ισχυρότερος ακόμα και από τα επίπεδα τεστοστερόνης της ίδιας της κόρης.
Εξωτερικοί σύνδεσμοι
Κατηγορία:Στεροειδείς ορμόνες Κατηγορία:Ανθρώπινες ορμόνες Κατηγορία:Οιστρογόνα Κατηγορία:Σεξουαλικές ορμόνες
Θράκας ιππέας
Ο Θράκας ιππέας είναι μυθικό πλάσμα στην λαϊκή παράδοση των Βαλκανίων, ένας μεσολαβητής μεταξύ του κόσμου των ζωντανών και των θεών.
Ο Θράκας ιππέας θεωρείται, επίσης, θεότητα της γονιμότητας, καθώς και σημαντική χθόνια θεότητα. Επίσης σχετίζεται με το νερό και θεωρείται προστάτης των πηγαδιών και των πηγών. Επιρροή του Θράκα ιππέα έχει υπάρξει στη χριστιανική εικονογραφία της Σερβίας, όπου εμφανίζεται σε τοιχογραφία του Αγίου Γεωργίου στα ερείπια της μονής του Αγίου Γεωργίου που χρονολογείται γύρω στο 1168.
Η λατρεία του γνώρισε πολύ μεγάλη διάδοση, κατά την ελληνιστική και ιδίως τη ρωμαϊκή εποχή, στη Θράκη, τη Μοισία και τη Μακεδονία.
Παραπομπές
Κατηγορία:Θράκη Κατηγορία:Λαϊκή παράδοση της Ελλάδας Κατηγορία:Λαϊκή παράδοση της Σερβίας Κατηγορία:Λαϊκή παράδοση της Βουλγαρίας
Στανισλάβ Μαρκέλοφ
Ο Στανισλάβ Γιούργιεβιτς Μαρκέλοφ (ρωσ. Станисла́в Ю́рьевич Марке́лов, 20 Μαΐου 1974 – 19 Ιανουαρίου 2009) ήταν Ρώσος δικηγόρος σε υποθέσεις ανθρώπινων δικαιωμάτων. Συμμετέσχε σε μερικές υποθέσεις που έλαβαν ευρεία δημοσιότητα, όπως αριστερών πολιτικών ακτιβιστών και αντιφασιστών που διώχθηκαν από τη δεκαετία του 1990, καθώς και δημοσιογράφων και θυμάτων αστυνομικής βίας.
Μεταξύ άλλων, ο Μαρκέλοφ ήταν δικηγόρος της οικογένειας της Έλζα Κουνγκάεβα, μιας νεαρής Τσετσένας την οποία βίασε και δολοφόνησε ο Ρώσος συνταγματάρχης Γιούρι Μπουντάνοφ. Ο Μπουντάνοφ πήρε εξιτήριο από τη φυλακή 15 μήνες πριν από τη λήξη της κανονικής διάρκειας της ποινής του.
Ο Στανισλάβ Μαρκέλοφ δολοφονήθηκε μαζί με τη δημοσιογράφο Αναστασία Μπαμπούροβα στη Μόσχα σε ηλικία 34 ετών, μετά από μια συνέντευξη τύπου, μερικές ημέρες μετά την απελευθέρωση του Μπουντάνοφ.
Παραπομπές
Κατηγορία:Ρώσοι δικηγόροι Κατηγορία:Ρώσοι ακτιβιστές Κατηγορία:Δολοφονημένοι ακτιβιστές
620
Η τρέχουσα σελίδα αφορά το έτος 620 κατά το Γρηγοριανό ημερολόγιο
Λόγχη
Ο όρος λόγχη μπορεί να αναφέρεται:
Βραβείο Netflix
Το Βραβείο Netflix (αγγλικά: Netfix Prize) ήταν ένας ανοιχτός διαγωνισμός για την ανάδειξη του καλύτερου συνεργατικού αλγορίθμου φιλτραρίσματος της πρόβλεψης των αξιολογήσεων χρηστών για ταινίες. Η βάση των προβλέψεων αυτών ήταν μόνο οι προηγούμενες αξιολογήσεις χρηστών χωρίς καμία άλλη πληροφορία περί των χρηστών ή των ταινιών, π.χ. χωρίς να μπορούν να αναγνωριστούν οι χρήστες ή οι ταινίες, εκτός από αριθμούς οι οποίοι τους είχαν ανατεθεί για τον διαγωνισμό.
Ο διαγωνισμός πραγματοποιήθηκε από το Netflix, μια διαδικτυακή υπηρεσία ενοικίασης DVD και παροχής video streaming, και ήταν ανοιχτή σε όλους αρκεί ο διαγωνιζόμενος να μη συνδεόταν με το Netflix (νυν και πρώην υπαλλήλους, πράκτορες, στενούς συγγενείς των υπαλλήλων του Netflix,κλπ) ή να ήταν κάτοικος της Κούβας, του Ιράν, της Συρίας, της Βόρειας Κορέας, της Βιρμανίας ή του Σουδάν. Στις 21 Σεπτεμβρίου 2009, το μεγάλο βραβείο των US$ 1,000,000 (Δολαρίων ΗΠΑ) δόθηκε στην ομάδα BellKor's Pragmatic Chaos, η οποία βελτιστοποίησε τον υπάρχοντα αλγόριθμο του Netflix για πρόβλεψη αξιολογήσεων κατά 10.06%.
Το Πρόβλημα και τα Σύνολα Δεδομένων
Το Netflix παρείχε ένα σύνολο δεδομένων εκπαίδευσης (training data set) συνολικά 100.480.507 αξιολογήσεων οι οποίες είχαν γίνει από 480.189 χρήστες για 17.770 ταινίες. Κάθε εγγραφή του συνόλου δεδομένων εκπαίδευσης αποτελούνταν από μια τετράδα της μορφής <χρήστης, ταινία, ημερομηνία αξιολόγησης, βαθμός αξιολόγησης>. Τα πεδία του χρήστη και της ταινίας ήταν ακέραιοι αναγνωστικοί αριθμοί, ενώ οι αξιολογήσεις ήταν ακέραιοι αριθμοί εύρους 1-5 (αστέρια αξιολόγησης).
Προβληματισμοί σχετικά με την ασφάλεια των προσωπικών δεδομένων
Στις 17 Δεκεμβρίου 2009, τέσσερις χρήστες Netflix κατέθεσαν αγωγή εναντίον του Netflix, ισχυριζόμενοι ότι το Netflix είχε παραβιάσει τους νόμους του εμπορίου και το Video Privacy Protection Act νόμο για την προστασία από την απελευθέρωση των συνόλων δεδομένων. Υπήρξε δημόσια συζήτηση σχετικά με το απόρρητο των συμμετεχόντων στην έρευνα. Στις 19 Μαρτίου 2010, το Netflix κατέληξε σε συμβιβασμό με τους ενάγοντες, οι οποίοι απέρριψαν την αγωγή εθελοντικά.
Εξωτερικοί Σύνδεσμοι
Επίσημη Ιστοσελίδα διαγωνισμού
Κατηγορία:Netflix Κατηγορία:Βραβεία επιστήμης και τεχνολογίας
Σαγιούντις
Ιστορικό υπόβαθρο
Στα μέσα της δεκαετίας του 1980, η ηγεσία του Κομμουνιστικού Κόμματος της Λιθουανίας, δίστασε να αγκαλιάσει την περεστρόικα και την γκλάσνοστ του Γκορμπατσόφ. Ο θάνατος του Πέτρας Γκρισκεβίτσιους, πρώτου γραμματέας του Κομμουνιστικού Κόμματος της Λιθουανίας το 1987 απλώς ακολουθήθηκε από το διορισμό ενός άλλου άκαμπτου κομμουνιστή, τον Ρινγκάουντας Σονγκάιλα. Ωστόσο, ενθαρρυνόμενοι από την ρητορική του Μιχαήλ Γκορμπατσόφ, σημειώνοντας την ενίσχυση της θέσης της Αλληλεγγύης στην Πολωνία και ενθαρρυμένοι από τον Πάπα και την Κυβέρνηση των ΗΠΑ, οι ακτιβιστές της Βαλτικής ανεξαρτησίας άρχισαν να διοργανώνουν δημόσιες διαδηλώσεις στη Ρίγα, το Τάλιν, και το Βίλνιους.
Διαμόρφωση του Σαγιούντις
Στις 24 Ιουνίου 1988, η πρώτη μαζική συγκέντρωση που οργανώθηκε από το Σαγιούντις. Εκεί αντιπρόσωποι του 19ου Πανενωσιακού Συνεδρίου του Κομμουνιστικού Κόμματος της Σοβιετικής Ένωσης, είχαν εκπαιδευτεί για τους στόχους του Σαγιούντις. Περίπου 100.000 άνθρωποι στο Πάρκο Βίνγκις χαιρέτησαν τους συνέδρους όταν ήρθαν πίσω τον Ιούλιο. Άλλη μια μαζική εκδήλωση πραγματοποιήθηκε στις 23 Αυγούστου 1988, όταν περίπου 250.000 άνθρωποι συγκεντρώθηκαν για να διαμαρτυρηθούν ενάντια στο σύμφωνο Μολότωφ-Ρίμπεντροπ και το μυστικό πρωτόκολλο του.
Τον Οκτώβριο του 1988 το Σαγιούντις πραγματοποίησε την ιδρυτική συνδιάσκεψη στο Βίλνιους. Εξελέχθη ένα τριανταπενταμελές συμβούλιο. Τα περισσότερα μέλη της ήταν μέλη της ομάδας πρωτοβουλίας. Ο Βιτάουτας Λαντσμπέργκις, καθηγητής της μουσικολογίας, ο οποίος δεν ήταν μέλος του κομμουνιστικού κόμματος, έγινε πρόεδρος του συμβουλίου. μικρογραφία|Πλάκα του Σαγιούντις στα παλιά κεντρικά γραφεία του κινήματος, τώρα η σημερινή πρεσβεία της Ιρλανδίας. Βίλνιους, Οδός Σβενταράγκιο 1.
Δραστηριότητες του Σαγιούντις
Η κίνηση υποστήριζε τις πολιτικές του Γκορμπατσόφ, αλλά την ίδια στιγμή προωθούσε Λιθουανικά εθνικά ζητήματα όπως η αποκατάσταση της λιθουανικής γλώσσας ως η επίσημη γλώσσα. Τα αιτήματα περιλαμβάνε την αποκάλυψη της αλήθειας για τα Σταλινικά χρόνια, τη προστασία του περιβάλλοντος, την παύση κατασκευής και τρίτου πυρηνικού αντιδραστήρα του πυρηνικού σταθμού Ιγκναλίνα, και την αποκάλυψη των μυστικών πρωτοκόλλων από το Γερμανοσοβιετικό Σύμφωνο Μη επίθεσης, που υπογράφηκε το 1939.
Το Σαγιούντις χρησιμοποίησε μαζικές συγκεντρώσεις για να προωθήσει τους στόχους του. Πρώτα, οι ηγέτες του Κομμουνιστικού Κόμματος απέφευγαν τις συναντήσεις αυτές, αλλά από τα μέσα του 1988 η συμμετοχή τους έγινε μια πολιτική αναγκαιότητα. Σε ένα συλλαλητήριο του Σαγιούντις στις 24 Ιουνίου 1988, παρέστη ο Αλγκίρντας Μπραζάουσκας, τότε γραμματέας του κόμματος για τις βιομηχανικές υποθέσεις. Τον Οκτώβριο του 1988, ο Μπραζάουσκας διορίστηκε πρώτος γραμματέας του κομμουνιστικού κόμματος να αντικαταστήσει τον Σονγκάιλα. Οι κομμουνιστές ηγέτες απείλησαν να πατάξουν το Σαγιούντις, αλλά υποχώρησαν στο προσκήνιο των μαζικών διαδηλώσεων. Οι υποψήφιοι του Σαγιούντις πήγαν καλά στις εκλογές για το Κογκρέσο των Αντιπροσώπων του Λαού, του νεοσύστατου Σοβιετικού νομοθετικού σώματος. Οι υποψήφιοί του κέρδισαν στις 36 από τις 40 εκλογικές περιφέρειες που συμμετείχαν.
Τον Φεβρουάριο του 1989 το Σαγιούντις δήλωσε ότι η Λιθουανία είχε βίαια προσαρτηθεί από τη Σοβιετική Ένωση και ότι ο απώτερος στόχος της ομάδας ήταν να επιτύχει την ανεξαρτησία. Η Λιθουανική κυριαρχία ανακηρύχθηκε το Μάιο του 1989, και η ενσωμάτωση της Λιθουανίας στην Σοβιετικής Ένωσης κηρύχθηκε παράνομη.
Στις 23 Αυγούστου 1989, την 50ή επέτειο από την υπογραφή του Γερμανοσοβιετικού Σύμφωνο Μολότοφ-Ρίμπεντροπ, μια ανθρώπινη αλυσίδα 2 εκατομμυρίων ατόμων που διέσχιζε 600 χιλιόμετρα, φτάνοντας από Τάλιν στο Βίλνιους εστίασε την προσοχή της διεθνούς κοινότητας σχετικά με τις προσδοκίες των εθνών της Βαλτικής. Αυτή η διαδήλωση και οι συντονισμένες προσπάθειες των τριών εθνών έγινε γνωστή ως Βαλτικός Τρόπος.
Μετά την ανεξαρτησία
Σήμερα, το Σαγιούντις είναι ακόμα ενεργό στη Λιθουανία, αλλά έχει χάσει σχεδόν όλη του την επιρροή. Η δημοτικότητα του Σαγιούντις έχει μειωθεί, καθώς απέτυχε να διατηρήσει την ενότητα ανάμεσα σε ανθρώπους με διαφορετικές πολιτικές πεποιθήσεις και είχε αναποτελεσματική αντιμετώπιση στην οικονομική κρίση. Το Δημοκρατικό Εργατικό Κόμμα (πρώην Κομμουνιστικό Κόμμα της Λιθουανίας) ήταν νικητής στις εκλογές της Σέιμας τον Νοέμβριο του 1992.
Μεγάλο μέρος της ομάδας, συμπεριλαμβανομένου του Λαντσμπέργκις, αποτέλεσαν τον πυρήνα της Εθνικής Ένωσης, το σημερινό μεγαλύτερο κεντροδεξιό κόμμα στη Λιθουανία.
Αναφορές
Κατηγορία:Διάλυση της Σοβιετικής Ένωσης Κατηγορία:Κινήματα ανεξαρτησίας
709 Φρινγκίλλα
Η Φρινγκίλλα (Fringilla) είναι ένας μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,059. Ανακαλύφθηκε το 1911 από τον Γερμανό αστρονόμο Γιόζεφ Χέλφριχ, που παρατηρούσε από τη Χαϊδελβέργη, και πήρε το όνομά της από τη λατινική και επιστημονική ονομασία της οικογένειας πτηνών Fringillidae (οι σπίνοι).
Φυσικά χαρακτηριστικά
Η μέση διάμετρος της Φρινγκίλλας εκτιμάται σε 96,56 χιλιόμετρα. Ο φασματικός τύπος της είναι P ή X, ενώ το άλβεδό της είναι 0,0459. Η Φρινγκίλλα περιστρέφεται γύρω από τον εαυτό της μία φορά κάθε 52 ώρες και 24 περίπου λεπτά, μία εξαιρετικά αργή περιστροφή για αστεροειδή.
Εξωτερικοί σύνδεσμοι
Φρινγκιλλα
Νηογνώμονας
Νηογνώμονας είναι ναυτιλιακός τεχνικός οργανισμός που καταρτίζει κανονισμούς ασφαλείας, τόσο επί της ναυπήγησης των πλοίων όσο και επί του εξοπλισμού τους, κατατάσσοντας αυτά σε κλάση (classification). Με ειδικούς δε επιθεωρητές (surveyors) τα παρακολουθεί καθ΄ όλη τη διάρκεια της ζωής τους, είτε με περιοδικές είτε με έκτακτες επιθεωρήσεις.
Εκτός από το πιστοποιητικό ταξινόμησης ή κλάσεως (certificate of class) οι Νηογνώμονες χορηγούν και τα ακόλουθα πιστοποιητικά:
Γενικά
Η ανάγκη δημιουργίας τέτοιων οργανισμών ήταν αισθητή από τους αρχαίους χρόνους. Στην αρχαία Ελλάδα λειτουργούσαν παρόμοιοι που με διάφορες παραλλαγές μέσω των Ρωμαίων και των μεσαιωνικών χωρών διατηρήθηκαν μέχρι το τέλος του 17ου αι. όταν στη Μεγάλη Βρετανία ιδρύθηκε ο πρώτος με διεθνή επιρροή νηογνώμονας, ο Lloyd Register of Shipping, του οποίου η εξέλιξη και επί σειρά ετών "μονοπωλιακή" επικράτησή του οφείλεται κυρίως στη Βρετανική θαλασσοκρατορία κατά τους τελευταίους πέντε αιώνες.
Είναι γεγονός πως η αγγλική επίδραση σε όλα γενικώς τα ναυτικά ζητήματα υπήρξε τόσο σημαντική ώστε και αυτή ακόμα η Ναυπηγία (Ναυπηγική) να θεωρείται "αγγλικό" δημιούργημα και διεθνής ναυτική γλώσσα να καταστεί η αγγλική πολλά χρόνια πριν επικρατήσει διεθνώς στη διπλωματία, τις επιστήμες, στο εμπόριο και στον τουρισμό.
Και όμως κρίνοντας από καθαρή ιστορική έρευνα θα μπορούσε να θεωρηθεί ότι τόσο ο "φλεγματικός" χαρακτήρας των Βρετανών, όσο και ο συντηρητισμός του Λόυδ (Lloyd) να ήταν οι αιτίες στη βραδύτητα της εξέλιξης της ναυπηγικής. Αντίθετα ο Γαλλικός Νηογνώμονας "Μπυρό Βεριτάς" (Bureau Veritas) αν και επηρέαζε μικρότερο αριθμό πλοίων, ίσως και από αντίδραση προς τον Λόυδ, υπήρξε υποστηρικτής των τεχνικών ναυπηγικών καινοτομιών.
Ακόμα και το πνεύμα της ασφάλισης των πλοίων μεταμοσχεύθηκε στην Αγγλία από τη Μεσόγειο, περί τον 14ο αιώνα, από Ιταλούς εμπόρους (Lega Anseatica) που είχαν εγκατασταθεί στη Lombard str. του Λονδίνου. Το 1600 αυτοί εκδιώχθηκαν από τη Βασίλισσα Ελισάβετ για να ιδρυθεί το Chambers of Assicurance, με βάση όμως το δίκτυο της "Λίγκα Ανσεάτικα". Το επιμελητήριο αυτό τηρούσε ειδικό βιβλίο αρχείο πλοίων με κύριο ενδιαφέρον τις αγοραπωλησίες και την ασφάλισή τους. Στην αρχή το έργο αυτό το αναλάμβαναν ιδιωτικά γραφεία (συμβολαιογραφικά) σε καφενεία της εποχής (coffee-houses). Σημαντικότερο δε αυτών των καφενείων ήταν του Εδουάρδου Λόυδ (Edward Lloyd) επίσης στη Λόμβαρντ στρητ που ιδρύθηκε το 1691. Το 1696 ο Λόυδ εξέδωσε την πρώτη ναυτιλιακή εφημερίδα τη "Λόυδ΄ς νιούς" (Lloyd's News), 3 φορές την εβδομάδα, στην οποία περιελάμβανε διάφορες πληροφορίες για την κίνηση των Βρετανικών και ευρωπαϊκών λιμένων καθώς και χαρακτηριστικά των πλοίων με διάφορους συμβολισμούς όπως με τα φωνήεντα A,E,I,O,U την αξία του πλοίου και με τα G,M,B από τις λέξεις Good (=καλό), Middling (=μέτριο) και Bad (=κακό) την αξία του εξαρτισμού. Τα πλοία που κατασκευάζονταν στο Τάμεση έπαιρναν την ανώτατη κλάση (Α-G) για 13 χρόνια. Τα ναυπηγούμενα στη Σκωτία και Ευρώπη ανεξάρτητα αν ήταν καλλίτερα μόνο για 8 χρόνια και εκείνα στην Αμερική για 6 χρόνια.
Τέοντορ Έστεν
Ο  Τέοντορ Έστεν (γερμανικά: Theodor Oesten, 31 Δεκεμβρίου 1813 - 16 Μαρτίου 1870) ήταν Γερμανός συνθέτης, μουσικός και δάσκαλος μουσικής.
Ο Έστεν γεννήθηκε στο Βερολίνο. Έμαθε να παίζει πνευστά και έγχορδα από την Stadtmusikus στο Φύρστενβάλντε (Fürstenwalde) (μια μικρή πόλη έξω από το Βορολίνο). Όταν έγινε δεκαεννιά χρονών έμαθε να συνθέτει συμφοιτώντας με τους Böhmer, Carl Friedrich Rungenhagen, Schneider και με τον A.W. Bach στο Βερολίνο. Ο Έστεν εκτός από το ότι είναι γνωστός από τις εύκολες, για να τις παίξεις, συνθέσεις του συμπεριλαμβανομένων τοις διασκευές έργων όπερας, γραμμένα στο συναισθηματικό ύφος της εποχής του. Πέθανε στην γενέτειρα πόλη του Βερολίνου. Ο γιος του Max έγινε επίσης συνθέτης.
Παραπομπές
Κατηγορία:Συνθέτες του Ρομαντισμού Κατηγορία:Γερμανοί συνθέτες κλασικής μουσικής
Νηογνώμονας
Αναγνωρισμένοι Νηογνώμονες
Σήμερα οι εγκυρότεροι Νηογνώμονες - αναγνωρισμένοι από την ελληνική νομοθεσία και αρχές, κατά σειρά έτους ίδρυσής των είναι:
Εξωτερικοί σύνδεσμοι
Κατηγορία:Ναυτικό Δίκαιο
Σουμπκομαντάντε Μάρκος
Ο Σουμπκομαντάντε Μάρκος (ημερομηνία γέννησης άγνωστη), ήταν ο εκπρόσωπος και ηγετικό στέλεχος του Στρατού των Ζαπατίστας για την Εθνική Απελευθέρωση-EZLN (Ejército Zapatista de Liberación Nacional), κίνημα για αυτοδιάθεση των ιθαγενών του Μεξικού. Τον Ιανουάριο του 1994, οδήγησε ένα στρατό αγροτών ιθαγενών Μάγια στο ανατολικό μέρος της πολιτείας Τσιάπας του Μεξικού σε ένδειξη διαμαρτυρίας για την πολιτική της μεξικανικής κυβέρνησης προς τους ιθαγενείς.
Ο Σουμπκομαντάντε Μάρκος είναι συγγραφέας, ποιητής και ανοιχτά εκπεφρασμένος αντίπαλος του καπιταλισμού. Συνηγορεί υπέρ της αναγκαιότητας το μεξικανικό Σύνταγμα να αναγνωρίσει τα δικαιώματα των ιθαγενών κατοίκων. Ο διεθνώς γνωστός αντάρτης περιγράφεται και θεωρείται στη Λατινική Αμερική ως νέος και μεταμοντέρνος Τσε Γκεβάρα.
Το όνομα Μάρκος το υιοθέτησε προς τιμήν ενός αγαπημένου του φίλου που σκοτώθηκε σε στρατιωτικό μπλόκο. Ο Μάρκος είναι επίσης γνωστός ως Ντελεγάδο Σέρο (ισπανικά: Delegado Cero, εκπρόσωπος μηδέν δηλ.) σε θέματα που αφορούν την Άλλη Εκστρατεία (ισπανικά: La otra campaña, λα ότρα καμπάνια, εναλλακτική εκστρατεία πίεσης μετά την αποτυχία της πρώτης εξέγερσης). Εμφανίζεται δημοσίως φορώντας πάντα μία μπαλακλάβα (μάσκα του σκι), με την πραγματική του ταυτότητα, ακόμα και ύστερα από τόσα χρόνια δράσης, να αποτελεί ένα μυστήριο.
Σε συνέντευξή του στον συγγραφέα Μανουέλ Βάθκεθ Μονταλμπάν απαντά για την κουκούλα που φορά, λέγοντας: Κανένας δεν μας έβλεπε όσο είμαστε ακάλυπτοι, τώρα όλοι ασχολούνται.
Η γνωριμία με τους Μάγια
Όπως πολλοί της γενιάς του, ο Σουμπκομαντάντε Μάρκος συγκλονίστηκε από τη σφαγή από τις κυβερνητικές δυνάμεις των διαδηλωτών-φοιτητών στην πλατεία των Τριών Πολιτισμών στη συνοικία Τλατελόλκο της Πόλης του Μεξικού, το 1968, και ριζοσπαστικοποιήθηκε εντασσόμενος στις μαοϊκές ανταρτικές δυνάμεις. Το 1983, εστάλη στα βουνά της επαρχίας Τσιάπας για να πείσει τον φτωχό εκεί ιθαγενή πληθυσμό να ξεκινήσει μια προλεταριακή επανάσταση εναντίον της καταπιεστικής μεξικανικής αστικής τάξης. Οι ιθαγενείς Μάγια απλώς τον κοίταξαν και του απάντησαν ότι δεν ήταν εργάτες (εννοώντας ότι δεν είναι προλεταριάτο) και ότι από τη δική τους οπτική, η γη δεν αποτελούσε ιδιοκτησία, αλλά την καρδιά της κοινότητάς τους.
Όταν ρωτήθηκε στο ντοκιμαντέρ Α Place Called Chiapas (Ένα μέρος που ονομάζεται Τσιάπας), για τις πρώτες μέρες του με τους ιθαγενείς, είπε: "Φανταστείτε έναν άνθρωπο που προέρχεται από μια αστική κουλτούρα. Από μια από τις μεγαλύτερες πόλεις στον κόσμο (την Πόλη του Μεξικού), με πανεπιστημιακή εκπαίδευση, συνηθισμένο στον αστικό τρόπο ζωής. Ήταν σαν να προσγειώθηκα σε άλλο πλανήτη. Η γλώσσα, ο περιβάλλων χώρος, όλα νέα. Με έβλεπαν σαν εξωγήινο από το εξώτερο διάστημα. Όλα γύρω σου κραυγάζουν: Φύγε. Είναι ένα λάθος όλο αυτό. Δεν ανήκεις σ' αυτό το μέρος. Μάλιστα όλα αυτά λέγονται σε μια ξένη γλώσσα. Σε αφήνουν όμως οι άνθρωποι αυτοί να δεις τον τρόπο που λειτουργούν. Τον καιρό, πότε βρέχει, τη λιακάδα, τη γη, τον τρόπο που γίνεται λάσπη, τις αρρώστιες, τα έντομα. Όλα αυτά είναι σαν να σου λένε: Δεν ανήκεις εδώ. Αν αυτό δεν είναι εφιάλτης, τότε τι είναι;"Ο Σουμπκομαντάντε Μάρκος όμως, όντας πνεύμα ανήσυχο, γρήγορα εμβάθυνε στην κουλτούρα των ιθαγενών. Μετά τις πολιτικές διαμάχες με το FLN (μήτρα του κινήματος των Ζαπατίστας), και την αποτυχία της εξέγερσης των Ζαπατίστας, υιοθέτησε μια προσέγγιση για τη σοσιαλιστική επανάσταση η οποία έχει σημαντικούς παραλληλισμούς με τις πολιτικές θεωρίες του Ιταλού Αντόνιο Γκράμσι, οι οποίες ήταν ήδη δημοφιλείς στο Μεξικό.
Το μυστήριο της ταυτότητας
thumb|left|250px|Ο Κομαντάντε Μάρκος (αριστερά) με τον Κομαντάντε Τάτσο σε συγκέντρωση των Ζαπατίστας στην πολιτεία Τσιάπας του Μεξικού το 1999 Η μεξικανική κυβέρνηση ισχυρίζεται ότι ο Σουμπκομαντάντε Μάρκος ονομάζεται Ραφαέλ Σεμπαστιάν Γκιγιέν Βισέντε (Rafael Sebastián Guillén Vicente) και είναι γεννημένος στις 19 Ιουνίου 1957 στο Ταμπίκο της επαρχίας Ταμαουλίπας από Ισπανούς μετανάστες. Πήγε γυμνάσιο και λύκειο στο Ινστιτούτο Πολιτισμού του Ταμπίκο, ένα αυστηρό σχολείο Ιησουιτών, όπου πιθανώς εξοικειώθηκε με τη Θεολογία της Απελευθέρωσης (κίνημα της χριστιανικής θεολογίας που ερμηνεύει τη διδασκαλία του Ιησού με όρους απελευθέρωσης από τις άδικες κοινωνικές, οικονομικές και πολιτικές δομές, επηρεασμένο κατά πολλούς από το Μαρξισμό και τον Κομμουνισμό).
Αργότερα μετακόμισε στην Πόλη του Μεξικού και αποφοίτησε από το Πανεπιστήμιο UNAM με ειδίκευση στη Φιλοσοφία. Στη Σχολή Φιλοσοφίας ήρθε σε επαφή με τη μαρξιστική ρητορική της σχολής και κέρδισε βραβείο για την καλύτερη διατριβή στην τάξη του. Ξεκίνησε να εργάζεται ως καθηγητής στο Πανεπιστήμιο UAM ενώ έκανε τη διατριβή του για το UNAM, όμως ύστερα από λίγα χρόνια εγκατέλειψε τη διδασκαλία. Πιστεύεται ότι τα πολλά χρόνια που κινείτο στους πανεπιστημιακούς χώρους και συγκεκριμένα στο UAM ήρθε σε επαφή με τη μαοϊκή οργάνωση Δυνάμεις Εθνικής Απελευθέρωσης (FNL, αριστερών προσανατολισμών οργάνωση, οργανωμένη σε μαοϊκά πρότυπα, τη μητέρα οργάνωση από την οποία θα ξεπηδούσε αργότερα το EZLN). Η γνωριμία σηματοδότησε την εξαφάνιση του Γκιγιέν. Η οικογένεια του Γκιγιέν ισχυρίζεται πως αγνοεί τι απέγινε ο γιος τους, ενώ αρνούνται να πουν αν πιστεύουν ότι ο Σουμπκομαντάντε Μάρκος και ο Γκιγιέν είναι το ίδιο πρόσωπο.
Η οικογένεια Γκιγιέν είναι βαθιά αναμεμειγμένη στα πολιτικά πράγματα της επαρχίας Ταμαουλίπας (Tamaulipas). Η αδερφή του Γκιγιέν, Μερσέδες δελ Κάρμεν Γκιγιέν Βισέντε, είναι η Γενική Εισαγγελέας της επαρχίας αυτής και αποτελεί μέλος, με ισχυρή επιρροή, του Συνταγματικού Επαναστατικού Κόμματος, το οποίο κυβέρνησε το Μεξικό για περισσότερα από 70 χρόνια. Κατά τη διάρκεια της Μεγάλης Πορείας στην Πόλη του Μεξικού το 2001, ο Κομαντάντε Μάρκος επισκέφτηκε το Πανεπιστήμιο UNAM και κατά τη διάρκεια ομιλίας του εκεί είπε ότι είχε ξαναβρεθεί σε αυτό τον χώρο.
Σε μια συνέντευξη με τον Γκαμπριέλ Γκαρσία Μάρκες και τον Ρομπέρτο Πόμπο, μίλησε για την ανατροφή του:"Προέρχομαι από τη μεσαία τάξη. Ο πατέρας μου, κεφαλή της οικογένειας, δίδασκε σε ένα αγροτικό σχολείο, όπου, όπως συνήθιζε να μας λέει, οι δάσκαλοι είχαν τα αυτιά τους κομμένα επειδή ήταν κομμουνιστές. Η μητέρα μου επίσης δίδασκε σε ένα σχολείο στην επαρχία. Είμαστε μια οικογένεια χωρίς οικονομικές δυσκολίες. Οι γονείς μου έτρεφαν μεγάλη αγάπη για το διάβασμα. Στην οικογένειά μας, οι λέξεις είχαν μια πολύ ξεχωριστή σημασία. Ο τρόπος που προσεγγίζαμε τον κόσμο ήταν μέσω της γλώσσας. Μάθαμε να διαβάζουμε, όχι τόσο τα σχολικά μαθήματα, όσο τις στήλες στις εφημερίδες. Πολύ νωρίς, οι γονείς μας μας έδωσαν βιβλία που περιείχαν και άλλα πράγματα. Με τον ένα ή τον άλλο τρόπο, αποκτήσαμε συνείδηση της γλώσσας, όχι ως εργαλείου και τρόπου επικοινωνίας, αλλά ως μέσου κατασκευής κάποιου πράγματος. Σαν να αποτελούσε μια απόλαυση και όχι κάποιο καθήκον."Όταν ρωτήθηκε για την ηλικία του στην ίδια συνέντευξη απάντησε γελώντας Είμαι 518. ,
Πολιτική και φιλοσοφική σκέψη
Η Ιστορία των Χρωμάτων (La Historia de los Colores, λα ιστόρια δε λος κολόρες) είναι μια ιστορία γραμμένη για παιδιά και ένα από τα πιο πολυδιαβασμένα βιβλία του. Βασισμένη στη μυθολογία των Μάγια, διδάσκει τη σημασία της ανεκτικότητας και του σεβασμού στη διαφορετικότητα. Η πολιτική του φιλοσοφία όπως αναδύεται από τα γραπτά του, εστιάζει στην άδικη μεταχείριση των ανθρώπων από τις επιχειρήσεις και το Κράτος, αποπνέοντας στοιχεία Μαρξισμού, Φιλελεύθερου Σοσιαλισμού και Αναρχισμού.
Τα γραπτά του έχουν ένα ελλειπτικό, ειρωνικό και ρομαντικό στυλ σαν να θέλει να κρατήσει μια απόσταση από τις οδυνηρές συνθήκες που περιγράφει. Είναι ξεκάθαρη ωστόσο η στόχευσή του στα γραπτά του, όπως υποδηλώνει και ο τίτλος του βιβλίου του Όπλο μας οι Λέξεις (Our Word is Our Weapon), μια συλλογή άρθρων, ποιημάτων, λόγων και γραμμάτων. Για το βιβλίο αυτό η εφημερίδα Σαν Φρανσίσκο Μπέι Γκάρντιαν έγραψε: Ένα λογοτεχνικό αριστούργημα που μας παρέχει μια ανεκτίμητη οπτική του κόσμου των Ζαπατίστας και ενός από τα πιο αξιοθαύμαστα μυαλά του καιρού μας. Ενώ η Publisher's Weekly έγραψε στην κριτική της για το βιβλίο: ''Γλώσσα τόσο δυνατή σαν την αξιοπρέπεια και τόσο ραφινάτη σαν την αγάπη. Διαβάζοντας αυτή τη συλλογή ανακαλύπτεις εκείνο το σπάνιο ζώο: μια αυθεντική φωνή"
Το 2005 έγραψε, μαζί με το συγγραφέα Πάκο Ιγνάσιο Τάιμπο II, τη νουβέλα Άταφοι Νεκροί (Muertos incómodos, μουέρτος ινκόμοδος), μελέτη πάνω στην πολιτική κατάσταση του Μεξικού και το νεοφιλευθερισμό.
Αποχώρηση από το κίνημα
Σε ανακοίνωσή του της 25ης Μαΐου 2014 ανακοίνωσε ότι παραιτείται εξαιτίας εσωτερικών αλλαγών στο κίνημα. Τα τελευταία λόγια του ως Σουμπκομαντάντε Μάρκος συνοψίζονται σε ένα κείμενο που τιτλοφορείται «Μεταξύ του φωτός και της σκιάς».
Παραπομπές
Κατηγορία:Μεξικανοί επαναστάτες Κατηγορία:Μεξικανοί ακτιβιστές
Ερβέ Α΄ του Λεόν
Ο Ερβέ Α΄ του Λεόν (Hervé Ier de Léon, ... – 21 Ιουλίου 1203) ήταν ηγεμόνας του Λεόν, ο ιδρυτής του κλάδου της οικογένειας του Λεόν, από τον οποίο ιδρύθηκε η ηγεμονία του Λεόν.
Βιογραφικά στοιχεία
Ήταν ο δεύτερος και νεότερος γιος του Γκιομάρκ Δ΄ του Λέον, υποκόμη του Λεόν.
Με τον θάνατο του πατέρα του στις 27 Σεπτεμβρίου 1179, ο δούκας Γοδεφρείδος Β΄ της Βρετάνης, κυρίευσε την châtellenie (έτσι ονομαζόταν η μικρότερη διοικητική περιφέρεια κατά τον Μεσαίωνα) του Λαμέρ-Μορλαί, την οποία περιέλαβε στα εδάφη του Δουκάτου του. Στη συνέχεια, και με στόχο να αποδυναμώσει τον Οίκο του Λεόν, αποφάσισε να μοιράσει τα εδάφη του, δίνοντας στον Ερβέ το Νταουντούρ και το Λαντερνώ, καθώς και ένα φέουδο που είχε αποσπάσει από την châtellenie του Σαιν-Ρενάν, το οποίο ονομάστηκε στην συνέχεια «Υποκομητεία του Κόετ-Μέαλ». Στην ουσία, παρέδωσε στον Ερβέ τα φέουδα του Οίκου του Λεόν στην Κορνουάλη (τμήμα της χερσονήσου της Βρετάνης), δηλαδή των φέουδων του Νταουλά, του Κροζόν, του Πορζαί, του Κεμενέ-Εμποέ και του Πλουιέ. Ο Ερβέ και οι διάδοχοί του, ελάμβαναν έκτοτε, όπως οι πρόγονοί τους, τον τίτλο του «Υποκόμη του Λεόν».
Ο Ερβέ Α΄ πέθανε στις 21 Ιουλίου 1203. Απόγονός του ήταν ο Ερβέ Β΄ του Λεόν.
Βιβλιογραφία
Κατηγορία:Γαλλική τάξη ευγενών Κατηγορία:Φινιστέρ Κατηγορία:Χώρα του Λεόν
Σπύρος Μουσούρης
Με το όνομα Σπύρος Μουσούρης είναι γνωστά τα εξής πρόσωπα:
Για άλλα πρόσωπα με αυτό το επώνυμο βλέπε Μουσούρης.
Τερουάρ
δεξιά|μικρογραφία|200x200εσ| Απότομη πλαγιά, έδαφος και επιρροή του ποταμού [[Μοζέλλας (ποταμός)|Μοζέλλας αποτελούν μοναδικά στοιχεία του τερουάρ αυτής της αμπελουργικής περιοχής. ]]
Στην οινοποιία
200px|thumb|right|Το έδαφος του νοτιοαφρικανικού αμπελώνα Κωνστάντσια
Αρχικά ο όρος "τερουάρ" εμφανίστηκε στην οινοποιία. Σε ευρεία έννοια ως "τερουάρ" εννοείται το σύνολο συνθηκών για συγκεκριμένη περιοχή (παραδοσιακά για τους αμπελώνες χρησιμοποιούν τον όρο "απελλασιόν" - ονομασία γαλ. appellation d’origine contrôlée), ενώ σε περιορισμένη έννοια μόνο το έδαφος του αμπελώνα ή της φυτείας. Τα βασικά στοιχεία ενός αμπελουργικού τερουάρ είναι: κλιματικές συνθήκες, είδος εδάφους, ανάγλυφο και άλλα φυτά τα οποία φυτρώνουν γύρο από το τερουάρ.
Παραπομπές
Κατηγορία:Αμπελουργία Κατηγορία:Καφές Κατηγορία:Τσάι
Βήσσος
Ο Βήσσος ή Αρταξέρξης Ε΄ ήταν σατράπης της Βακτρίας και της Σογδιανής υπό το Δαρείο Γ΄.
Βιογραφία
Ήταν γιος τού Οξυάθρη, αδελφού τού Δαρείου Γ΄ Κοδομανού.
Στη μάχη των Γαυγαμήλων (1η Οκτωβρίου του 331 π.Χ.) διοικούσε τα στρατεύματα της σατραπείας του. Όταν ο Αλέξανδρος Γ΄ ο Μέγας ακολούθησε τον Πέρση βασιλιά στη φυγή του στην ανατολή (καλοκαίρι του 330 π.Χ.), ο Βήσσος με μερικούς άλλους συνωμότες καθαίρεσαν το Δαρείο Γ΄ και σύντομα τον σκότωσαν. Προσπάθησε έπειτα να οργανώσει αντίσταση ενάντια στο Μακεδόνα κατακτητή στις ανατολικές επαρχίες και ανακήρυξε τον εαυτό του βασιλιά με το όνομα Αρταξέρξης Ε΄. Συνελήφθη εξαιτίας προδοσίας το καλοκαίρι του 329 π.Χ..
Ο Αλέξανδρος Γ΄ τον έστειλε στα Εκβάτανα, όπου καταδικάστηκε σε θάνατο. Πριν από την εκτέλεσή του η μύτη και τα αυτιά του κόπηκαν σύμφωνα με την περσική συνήθεια.
Κατηγορία:Πέρσες βασιλείς Κατηγορία:Δυναστεία των Αχαιμενιδών
618
Η τρέχουσα σελίδα αφορά το έτος 618 κατά το Γρηγοριανό ημερολόγιο
Θάνατοι
Κατηγορία:Έτη
Γιούρι Ζντοβτς
Ο Γιούρι Ζντοβτς (σλοβενικά: Jurij «Jure» Zdovc, γεννήθηκε 13 Δεκεμβρίου 1966) είναι Σλοβένος πρώην επαγγελματίας καλαθοσφαιριστής και νυν προπονητής. Ένας από τους καλύτερους πλέι μέικερ της γενιάς του, αγωνίστηκε σε πολλές ευρωπαϊκές ομάδες με ιδιαίτερη επιτυχία. Το 2020 έγινε μέλος του Hall of Fame της FIBA.
Βιογραφία
Το ταλέντο του Ζντοβτς από τη Σλοβενία, τράβηξε την προσοχή των προπονητών της Γιουγκοσλαβικής Ομοσπονδίας από νωρίς. Μέχρι το 1983, σε ηλικία 16 ετών, έπαιξε στο Ευρωπαϊκό Πρωτάθλημα Νέων στη Γερμανία όπου κέρδισε το πρώτο του χρυσό μετάλλιο. Ανάμεσα στους συμπαίκτες του ήταν οι μελλοντικοί σπουδαίοι Ζάρκο Πάσπαλι, Μπράνισλαβ Πρέλεβιτς. Την ίδια χρονιά, έπαιξε στο Παγκόσμιο Κύπελλο νέων στην Πάλμα ντε Μαγιόρκα της Ισπανίας, ως ο νεότερος παίκτης της γιουγκοσλαβικής ομάδας. Μέχρι τη σεζόν 1985-86, ο Ζντοβτς ήταν ήδη σημαντικός παίκτης για την Ολίμπια Λιουμπλιάνα. Δύο χρόνια αργότερα, ο προπονητής Ντούσαν Ίβκοβιτς τον πήγε στην πρώτη του μεγάλη διοργάνωση - τους Ολυμπιακούς Αγώνες του 1988 στη Σεούλ και επέστρεψε με ασημένιο μετάλλιο. Έλαμψε στο Πρωτάθλημα Ευρώπης του 1989 μαζί με όλα τα μέλη της "Γιουγκοσλαβικής Ομάδας των Ονείρων", όπως και στο Παγκόσμιο Πρωτάθλημα της επόμενης χρονιάς.
Η πολιτική προκάλεσε ένα από τα πιο περίεργα σενάρια στην ιστορία του μπάσκετ. Η Γιουγκοσλαβία έφτασε στη Ρώμη για το Ευρωπαϊκό Πρωτάθλημα του 1991 ως φαβορί. Ο Ντράζεν Πέτροβιτς έλειπε, αλλά ο Αλεξάντερ Τζόρτζεβιτς ήταν εκεί. Στα τρία παιχνίδια της φάσης των ομίλων, η Γιουγκοσλαβία κατέγραψε εύκολες νίκες. Ο Ζντοβτς είχε 7 πόντους απέναντι στη Βουλγαρία, 3 στην Πολωνία και 4 στην Ισπανία. Στις 26 Ιουλίου 1991, ημέρα πριν από τα ημιτελικά, ο Ζντοβτς χτύπησε την πόρτα του ΊΙβκοβιτς με δάκρυα στα μάτια και του είπε στον ότι η κυβέρνηση της Σλοβενίας, η οποία κήρυξε ανεξαρτησία από τη Γιουγκοσλαβία στις 25 Ιουλίου, του έδωσε εντολή να αποχωρήσει από την ομάδα. Η Γιουγκοσλαβία νίκησε τη Γαλλία στον ημιτελικό και την Ιταλία στο παιχνίδι του τίτλου χωρίς ιδιαίτερο κόπο, αλλά χωρίς τον Ζντοβτς. Όταν απονεμήθηκαν τα μετάλλια στο βάθρο, υπήρχε ένα επιπλέον.
Ο Ζντοβτς ήταν έξυπνος παίκτης. Είχε γρήγορο σουτ, ήταν ένας ασφαλής χειριστής μπάλας, πάνω απ' όλα, ήταν ένας εξαιρετικός αμυντικός παίκτης. Δεν ήταν πολύ ελκυστικός για τους οπαδούς, αλλά ήταν τέλειος για κάθε προπονητή. Δεν ήταν καθαρός σκόρερ αλλά θα μπορούσε να το κάνει αν η ομάδα του το χρειαζόταν. Όταν ο Μπόζινταρ Μάλκοβιτς ξεκίνησε την πρώτη του πλήρη σεζόν με τη Λιμόζ το καλοκαίρι του 1992, ο πρώτος παίκτης που ζήτησε ήταν ο Σλοβένος, ο οποίος είχε παίξει στην Ιταλία την προηγούμενη σεζόν. Η πρωταθλήτρια Λιμόζ τον απέκτησε δεν ήταν καν το φαβορί για να φτάσει στα πλέι οφ του Κυπέλλου Πρωταθλητριών. Παρ' όλα αυτά, κατάφερε να φτάσει μέχρι το φάιναλ φορ στην Αθήνα - και να κερδίσει τον τίτλο. Μέχρι σήμερα, εξακολουθεί να είναι η μεγαλύτερη ανατροπή στην ιστορία της Ευρωλίγκας. Το 1997 κέρδισε το πρωτάθλημα Γαλλίας με τη Ρασίνγκ, όπως είχε και το 1993. Αγωνίστηκε δύο φορές στην Ελλάδα (με τον Ηρακλή για τρία χρόνια και τον Πανιώνιο), χωρίς να κατακτήσει τίτλους. Στον Ηρακλή είχε 16,9 πόντους μ.ο με 3,4 ασίστ και 37 % στα τρίποντα.
Μετά την αποχώρησή του από την ενεργό δράση ακολούθησε προπονητική καριέρα. Έμαθε λίγα από τα πάντα από τους προπονητές και τους πρώην συμπαίκτες του και τα προσάρμοσε στη δική του μπασκετική φιλοσοφία. Είναι ένας από τους καλύτερους προπονητές μιας γενιάς που παίρνει σιγά σιγά τη σκυτάλη από την παλιά στο ευρωπαϊκό μπάσκετ. Ως προπονητής έχει δουλέψει στις εξής ομάδες: 2003–2004 ΚΚ Σπλιτ, 2004 Σλόβαν, 2005–06 Ηρακλής Θεσσαλονίκης, 2007–08 Μπόσνα Σεράγεβο, 2008–2011 ΚΚ Ολίμπια, 2008–09 Σλοβενία, 2011–13 Σπάρτακ Αγίας Πετρούπολης, 2014–16 Εθνική Σλοβενίας, 2013–15 Royal Halı Gaziantep, 2015–17 ΑΕΚ, 2017–18 Cedevita, 2019–20 ΚΚ Ολίμπια, 2020–21 Μετροπόλιτανς 92, και από το 2021 στη Ζάλγκιρις Κάουνας.
Τίτλοι και διακρίσεις
Ως παίκτης
Ως προπονητής
Εξωτερικοί σύνδεσμοι
Κατηγορία:Γιουγκοσλάβοι καλαθοσφαιριστές Κατηγορία:Καλαθοσφαιριστές Εθνικής Γιουγκοσλαβίας Κατηγορία:Σλοβένοι καλαθοσφαιριστές Κατηγορία:Καλαθοσφαιριστές σλοβενικών συλλόγων Κατηγορία:Καλαθοσφαιριστές κροατικών συλλόγων Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές γαλλικών συλλόγων Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές Σπλιτ Κατηγορία:Καλαθοσφαιριστές ΚΚ Ολίμπια Κατηγορία:Καλαθοσφαιριστές Ηρακλή Κατηγορία:Καλαθοσφαιριστές Πανιωνίου Κατηγορία:Καλαθοσφαιριστές στους Θερινούς Ολυμπιακούς Αγώνες 1988 Κατηγορία:Καλαθοσφαιριστές Παγκοσμίου Πρωταθλήματος 1990 Κατηγορία:Παίκτες νικητές Παγκοσμίου Πρωταθλήματος FIBA Κατηγορία:Παίκτες νικητές Ευρωμπάσκετ Κατηγορία:Καλαθοσφαιριστές Ευρωμπάσκετ 1989 Κατηγορία:Καλαθοσφαιριστές Ευρωμπάσκετ 1991 Κατηγορία:Καλαθοσφαιριστές Ευρωμπάσκετ 1995 Κατηγορία:Καλαθοσφαιριστές Ευρωμπάσκετ 1997 Κατηγορία:Καλαθοσφαιριστές Ευρωμπάσκετ 1999 Κατηγορία:Πόιντ γκαρντ Κατηγορία:Γιουγκοσλάβοι Ολυμπιονίκες Κατηγορία:Εισαχθέντες στο Hall of Fame της FIBA Κατηγορία:Προπονητές καλαθοσφαίρισης Ζάλγκιρις Κάουνας Κατηγορία:Καλαθοσφαιριστές Εθνικής Σλοβενίας
Διόδωρος Σικελιώτης
"«Ἀφορμῇ δὲ πρὸς τὴν ἐπιβολὴν ταύτην ἐχρησάμεθα μάλιστα μὲν τῇ πρὸς τὴν πραγματείαν ἐπιθυμίᾳ... ἔπειτα καὶ τῇ ἐν Ῥώμῃ χορηγίᾳ τῶν πρὸς τὴν ὑποκείμενη ὑπόθεσιν ἀνηκόντων»."
Επίσης υπάρχει μια αναφορά του Ιερωνύμου, ότι ο Διόδωρος ήταν "επιφανής συγγραφεύς της Ελληνικής Ιστορίας".
Συγγραφή
Ο Διόδωρος πρέπει να έγραψε την ιστορία του μεταξύ του 60 και 30 π.Χ., αφού η αρχική ημερομηνία των αφηγήσεών του είναι η 180η Ολυμπιάδα (59-60 π.Χ.), όταν επισκέφτηκε την Αίγυπτο και έγινε μάρτυρας ενός επεισοδίου λιντσαρίσματος ενός Ρωμαίου, επειδή εκείνος σκότωσε μια γάτα που ήταν ιερό ζώο για τους Αιγυπτίους. Το νεότερο γεγονός που αναφέρει είναι η εκδίωξη των Ταυρομένιων από την χώρα τους και η εγκατάσταση εκεί Ρωμαίων αποίκων, από τον Καίσαρα Οκταβιανό, που χρονολογείται στο 36 π.Χ., σύμφωνα με τον Αππιανό.
Ο Διόδωρος αναφέρει ότι του χρειάστηκαν 30 χρόνια για την ολοκλήρωση του έργου του και, σε συνδυασμό με την απουσία οποιασδήποτε αναφοράς στο έργο του για την μετατροπή της Αιγύπτου σε ρωμαϊκή επαρχία (30 π.Χ.), συμπεραίνουμε ότι τελείωσε τη συγγραφή λίγο πριν από εκείνο το χρονικό σημείο. Στα 30 αυτά χρόνια έκανε μακρινά ταξίδια για να μελετήσει επί τόπου τους διάφορους λαούς και για αναζήτηση πληροφοριών. Σύγχρονοι μελετητές όμως αμφισβητούν την πραγματοποίηση των ταξιδιών αυτών, λόγω λαθών στις περιγραφές του που ένας αυτόπτης μάρτυρας δεν θα έκανε.
Το έργο
Το έργο του Διοδώρου πραγματεύεται την παγκόσμια ιστορία από τη δημιουργία μέχρι την εποχή του, ειδικότερα το 59 π.Χ., έτος της πρώτης υπατείας του Καίσαρα. Αποτελείται από 40 βιβλία, από τα οποία έχουν διασωθεί τα πέντε πρώτα (Α΄- Ε΄) και η δεύτερη δεκάδα (Ι΄- Κ') καθώς και εκτενή αποσπάσματα από τα υπόλοιπα. Ο ίδιος μας πληροφορεί για το περιεχόμενο των βιβλίων του: Τα έξι πρώτα αναφέρονται σε μυθικά χρόνια, τρία από αυτά για τα βαρβαρικά έθνη και τρία για τους Έλληνες. Τα επόμενα έντεκα αναφέρονται στο διάστημα από τον Τρωικό Πόλεμο μέχρι τον θάνατο του Μεγάλου Αλεξάνδρου, και τα υπόλοιπα 23 βιβλία εξιστορούν τα επόμενα χρόνια μέχρι το 59 π.Χ.
Ονόμασε το έργο του Ιστορική Βιβλιοθήκη επειδή πρόκειται για την ενοποίηση των διαφόρων ιστορικών πηγών, μεταξύ των οποίων αναγνωρίζονται ο Μανέθων, ο Εκαταίος Αβδηρίτης, ο Ηρόδοτος, ο Αγαθαρχίδης, ο Θουκυδίδης, ο Κτησίας, ο Κλείταρχος, ο Έφορος, ο Τίμαιος και άλλοι.
Η κριτική του έργου έχει επισημάνει πολλές ελλείψεις, οι οποίες δικαιολογούνται εν μέρει από το μέγεθός του. Σχετικά με την ιστορική αφήγηση καθεαυτή, το έργο δεν χαρακτηρίζεται από αντικειμενικότητα και ορθολογισμό, στοιχεία που εισήχθησαν από τον Θουκυδίδη. Πολλές φορές δίνει έμφαση στην παρέμβαση της θείας πρόνοιας στα ανθρώπινα, απορρίπτει εξηγήσεις που προσπαθούν να δώσουν (σε σεισμούς και πλημμύρες λ.χ.) οι φυσικοί φιλόσοφοι, πιστεύει σε προφητείες και οιωνούς και αμφισβητεί κάθε προσπάθεια ορθολογιστικής ερμηνείας.
Παρ' όλα αυτά η σημασία του έργου παραμένει μεγάλη, γιατί χωρίς αυτό η μελέτη της αρχαιότητας θα ήταν η ίδια ελλιπής. Η αξία του έργου βασίζεται στο πλήθος των πληροφοριών που παρέχει, καθώς και στη μεταφορά αυτούσιων τμημάτων από έργα άλλων συγγραφέων που έχουν πια χαθεί, όπως του Εφόρου, του Θεόπομπου, του Ιερώνυμου του Καρδιανού του οποίου το χαμένο σήμερα έργο του ήταν πολύ σημαντικό.
Επίσης είναι ένας από τους ελάχιστους αρχαίους συγγραφείς που αναφέρεται με πολύ συμπάθεια στη μαρτυρική ζωή των σκλάβων στα ορυχεία της αρχαίας Μακεδονίας.
Παραπομπές
Αρχαιολογικό μουσείο Θεσσαλονίκης
Εξωτερικοί σύνδεσμοι
DIODORUS SICULUS, The Library translated by CH Oldfather
Κατηγορία:Αρχαίοι Έλληνες ιστορικοί
Πυροβολείο
Πυροβολείο ονομάζεται οποιοδήποτε οχυρωματικό έργο από το οποίο εκτελούνται βολές από ένα ή περισσότερα πυροβόλα. Παλαιότερα λεγόταν κανονιοστάσιο και ορίζονταν ως θέση των κανονιών πάνω στα φρούρια και σε άλλες οχυρωματικές θέσεις. Στη σύγχρονη μόνιμη οχυρωματική τα πυροβολεία αποτελούν συνήθως πύργους ή γοργύρους (χαμηλά ημικυκλικά ή ολοκυκλικά κτίσματα με υπόγεια σήραγγα ή περιφερειακό όρυγμα). Στην "οχυρωματική εκστρατείας" κατασκευάζονται ταχύεργα πυροβολεία με ανασκαφή των γαιών για την προστασία των πυροβολητών από τα εχθρικά πυρά. Για την προκάλυψη του υλικού, από την όψη του εχθρού, χρησιμοποιούνται διάφορα φυσικά επιπροσθήματα π.χ. θάμνοι, συστάδες δένδρων, φυσικές κοιλότητες κ.λπ. ή ταχνητά παρόμοια όπως ειδικά δίκτυα παραλλαγής με τα οποία και καλύπτονται.
Γενικά η θεση τους προσδιορίζεται αφενός από τη σπουδαιότητα του χώρου και το σκοπό κάλυψης, αφετέρου συνδυάζοντας και το μέγιστο δυνατό ορατό τομέα ελέγχου. Τα αναγειρόμενα πυροβολεία σε ακτές προς αντιμετώπιση της από θαλάσσης προσβολής ονομάζονται επάκτια πυροβολεία. Τέτοια πυροβολεία υπήρχαν παλαιότερα στις εισόδους λιμένων και σε ακτές προσφερόμενες σε προσγειαλώσεις. Μεγάλα πυροβολεία σε έκταση, επάνδρωση, και δύναμη πυρός ονομάζονται οχυρά, (π.χ. οχυρά Γραμμής Μεταξά). Σπουδαία πυροβολεία ήταν και εκείνα της φύλαξης γεφυρών, στενών διόδων κ.λπ. Σημειώνεται επίσης ότι κατά τον Β' Παγκόσμιο Πόλεμο αναπτύχθηκε, περιορισμένα, από τον γερμανικό στρατό και ένα είδος "σιδηροδρομικού πυροβολείου" πάνω σε ειδικά διαμορφωμένο βαγόνι που παρέμεινε όμως στο στάδιο του πειραματισμού, λόγω του μεγάλου μειονεκτήματος της μοναδικής κατεύθυνσης βολής, εκείνης της σιδηροδρομικής γραμμής.
Δείτε επίσης
Κατηγορία:Οχυρώσεις Κατηγορία:Πυροβολικό
Τριαδικό σύστημα αρίθμησης
Το τριαδικό σύστημα αρίθμησης είναι σύστημα αρίθμησης με βάση τον αριθμό 3.